Kristopher Schau

**Kristopher Hugh Martin Nilsson Schau** (født 1970) er en norsk musiker, komiker, forfatter og programleder. Han har medvirket i radioprogrammene *[[XL (radioprogram)|XL]]* og *[[Karate (radioprogram)|Karate]]* på P3 og fra TV-seriene *[[Team Antonsen]]*, *[[XLTV]]* og *[[De syv dødssyndene (TV-serie)|De syv dødssyndene]]*. Han har også vært med i en rekke andre prosjekter, både i musikk-, film- og TV-bransjen. Som musiker har han brukt artistnavnet *Max Cargo*. 
 
## Familie
Schau er sønn av Finn Schau og Jill Martin Schau, og er den eldre broren til Aleksander Schau. Han var i 1998–1999 gift med skuespilleren Kristin Skogheim, og fra 2013 med Malin Nilsson Schau. Schau har ved flere tilfeller uttalt at han ikke ønsker egne barn. I TV-programmet Trygdekontoret, i 2009, meldte Schau at han har sterilisert seg.

Schau ble kåret til «Norges mest sexy mann» av motebladet *[[Elle (magasin)|Elle]]* i desember 2003.  
## Karriere
### Radio
Kristopher Schau har samarbeidet med sin bror, Aleksander Schau, i diverse radio- og TV-programmer, som f.eks. *Oppgang B*, *Hybel* og *[[Karate (radioprogram)|Karate]]* på NRK P3. De to har også ledet programmet *[[Kvegpels]]* på Radio Nova i en årrekke. Schau har også vært med i *[[XL (radioprogram)|XL]]* på NRK P3, og var en av skaperne bak programmet *[[Et Norge i krig]]* i 2004.  

Schau hadde sommeren 2011 programmet *Middagshøyden* med Kyrre Holm Johannesen på NRK P2. Fra høsten 2011 til januar 2012 var Schau programleder i *[[Verdensherredømme]]* på NRK P3 sammen med Egon Holstad og Siri Kristiansen. 

### Podkaster
* 2015–2019: *Krisemøte*
* 2016–: *Rekommandert*
* 2017, 2020: *Kompasset*
* 2017: *Kris på [[Kripos]]*
* 2019–2020: *80%*
* 2021: *Kristopher og Einar leser Nietzsche*
* 2020–: *Tingenes Tilstand* – med kjemikeren Alexander Sandtorv
* 2022–: *Menn uten midje kan også lese*

*Rekommandert* ble i 2021 tildelt Prix Radios pris for *Årets intervju* for episoden *Bonusrekommandert – Kreft* med biologen Åsmund Eikenes.

### Musikk
Schau har vært vokalist og frontfigur i bandene Gartnerlosjen, Mongo Ninja, Datsun, The Terrifieds, The Dogs og The Cumshots og perkusjonist i hvitevarerockebandet Hurra Torpedo. Om The Cumshots har han selv uttalt at «Cumshots er uten tvil det mest seriøse jeg driver med, det er det stedet der jeg aldri tuller». Bandet har utgitt fire album, og har mottatt gode anmeldelser. I 2011 startet Schau The Dogs som et sideprosjekt, som imidlertid utviklet seg til å bli mer permanent, og bandet hadde i 2023 utgitt tolv album, ett hvert år.

### Fjernsyn
På fjernsyn har Schau bidratt i seriene *[[XLTV]]*, *[[TvTv]]* og *Oppgang B*.

I tillegg var han med i *[[Team Antonsen]]* sammen med Atle Antonsen, Bård Tufte Johansen og Harald Eia, et program som gikk på NRK1 våren 2004. Programmet ga også opphav til en live-oppsetning i Oslo Spektrum i mai 2004, kalt *[[Team Antonsen Live: One Night Only]]*. Det var opprinnelig bare planlagt én forestilling, men ettersom billettene ble utsolgt ble det satt opp en ekstra forestilling, *Team Antonsen Live: One More Night Only*. Programmet vant i Gullruten 2004 i klassen beste humorprogram, samt Komiprisen 2004 for beste forestilling og Komiprisens publikumspris for innslaget *Hjemme hos Haakon Børde*.

I 2001 gjennomførte Schau det interaktive performancekunstprosjektet *Forfall*. Schau tilbrakte én uke i et butikkvindu på Karl Johans gate i Oslo med det formål å fremprovosere størst mulig fysisk og åndelig forfall. I tillegg til daglige TV-sendinger ble prosjektet streamet kontinuerlig på Internett.

Etter at radioprogrammet *[[Et Norge i krig]]* ble tatt av luften på NRK P3, inngikk Schau en avtale med TV 2 om å lage et TV-program i samme sjanger. Programmet fikk navnet *[[De syv dødssyndene (TV-serie)|De syv dødssyndene]]* og gikk ut på at Schau systematisk skulle forsøke å begå hver av de syv dødssyndene, samtidig som relevante historiske fakta ble presentert av hans medprogramledere Øystein Karlsen og Morten Ståle Nilsen. 

Han fortsatte samarbeidet med Øystein Karlsen og TV 2 med drama-/komiserien *[[Dag_(TV-serie)|Dag]]*, hvor Schau har en sentral posisjon som manusforfatter og medprodusent. For serien fikk de to prisen beste manus – drama under Gullruten 2012.

### Forfatterskap
I 2006 ble tegneserien Margarin, der Schau har samarbeidet med tegneren Øystein Runde, gitt ut i bokform av forlaget Seriehuset. Serien har tidligere gått i tegneserieheftet Smult. Schau, Runde og Kvegpels-medprogramleder Frode Hanssen lager fra og med 2019 fakta/humorpodcasten 80%.

Schau ga i 2009 ut boken *På vegne av venner*. Boken inneholder fortellinger om hvordan Schau opplevde å gå i kommunale begravelser etter personer som ikke hadde familie eller venner som bisto i forbindelse med begravelsene. Schau var ofte den eneste besøkende i disse begravelsene, sammen med en prest og en representant fra begravelsesbyrået. Boken høstet gjennomgående positive anmeldelser.

Under rettssaken mot Anders Behring Breivik i april–juni 2012 skrev Schau en ukentlig spalte i *[[Morgenbladet]]* med refleksjoner rundt hovedforhandlingen. Refleksjonene ble utgitt i boken *Rettsnotater 22. juli-rettssaken, Oslo tinghus 2012*.

I 2016 ga han ut barneboka *Den lille redde bæsjen* som var et prosjekt sammen med Kyrre Holm Johannessen i deres podcast *Krisemøte*.

I anledning Ingvar Ambjørnsens 60-årsdag utga Schau boken *Oslo–Lillehammer–Hamburg – En samtale med Ingvar Ambjørnsen*.

## Omgang med tabubelagte temaer
* I januar 2004 sjokkerte Schau den engelske fotballspilleren Alan Shearer da han i et telefonintervju spurte Shearer om han etter urinering *melket* eller *ristet* penis. 
* Han har ved flere anledninger mottatt kritikk fra mediene: 24. januar 2004 ble han slått opp over hele forsiden av *[[VG]]* og *[[Dagbladet]]* fordi han hadde vist penisen sin under en sketsj i en episode av Team Antonsen i et forsøk på å finne ut om en hund kunne skille mellom en pølse og en penis. Først puttet han en pølse i buksa, og da kom hunden løpende. Så tok han frem penisen, men da hunden igjen kom løpende avbrøt Schau eksperimentet.
* På Quartfestivalen sommeren 2004 hadde en kvinne og en mann sex på scenen under konserten til The Cumshots. Dette genererte en rekke medieoppslag, og førte til straffeforfølgelse av Schau og de andre bandmedlemmene, samt av paret som utførte den seksuelle handlingen.
* Programmet *[[De syv dødssyndene (TV-serie)|De syv dødssyndene]]* fra 2007 skapte mye oppstyr i kristne miljøer, som mente han bedrev blasfemi og at TV-kanalen TV 2 burde stanse programmet. I *De syv dødssyndene* skulle Schau bryte alle dødssyndene en etter en, og tok bl.a. plastisk kirurgi i haken, lot seg omskjære i Israel og sterilisere, drakk sin egen urin, og ble slikket på låret av en thailandsk mann. Sistnevnte vakte spesielt mye oppmerksomhet ettersom mange påsto mannen var mindreårig. Det ble imidlertid dokumentert at han i realiteten var en 35 år gammel bareier.

## Utgivelser

### Radio
* 1992–: *[[Kvegpels]]* – sammen med Aleksander Schau, med Frode Hanssen som tekniker
* 1996–1999: *[[XL (radioprogram)|XL]]*
* 1998: *[[Hybel (radioprogram)|Hybel]]* 
* 1998–2003: *[[Karate (radioprogram)|Karate]]* 
* 2004: *[[Et Norge i krig]]* 
* 2011–2012: *[[Verdensherredømme]]*
* 2011–: *[[Middagshøyden]]*
* 2014: *[[Topp 5 med Kyrre og Kristopher]]* (WiMP)
* 2021–2023: *God morgen Frode* – sammen med blant andre Frode Hanssen, Kristoffer Arnesen og Aleksander Schau

### Podkast
* 2012: *[[Rassisme]]* (YouTube)
* 2015–2016: *[[Alt du sier er feil, Espen]]* – sammen med Espen Thoresen
* 2015–2019: *[[Krisemøte]]* – sammen med Kyrre Holm Tønne Johannessen
* 2016–: *[[Rekommandert]]*
* 2017–2020: *[[Kompasset (podcast)|Kompasset]]* – sammen med Asbjørn Slettemark
* 2017: *[[Kris på Kripos]]*
* 2019–2020: *[[80 prosent]]*
* 2020–2021: *Lytteren (Sesong 1 og sesong 2)* 
* 2020–: *Tingenes tilstand* – podkast om vitenskap, sammen med kjemiker Alexander Sandtorv
* 2021: *Kristopher og Einar leser [[Nietsche]]*
* 2022–: *[[Menn uten midje kan også lese]]* – litteraturpodkast, sammen med Alexander Sandtorv

### TV
* 1998: *Oppgang B*
* 1998–1999: *[[XLTV]]* 
* 1999: *[[TvTv]]* 
* 2003: *[[SMS &ndash; Sju magiske sirkler]]* som Jimmy
* 2004: *[[Team Antonsen]]*  
* 2007: *[[De syv dødssyndene (TV-serie)|De syv dødssyndene]]*
* 2009: *[[Skavlan]] 20. november 2009*
* 2010: *[[Dag (TV-serie)|Dag]]* (manus)
* 2011: *[[Dag (TV-serie)|Dag 2]]* (manus)
* 2013: *[[Folk som slåss]]*, (MAX)
* 2018: *[[En natt]]* (manus)

### Film
* 2000: *[[Et kongerike for en lama]]* – stemmen til Kronk
* 2006: *[[Slipp Jimmy fri]]* – stemmen til Marius

### DVD
* 2004 *Kristopher Schau – Ti år med juling – på tide å få betalt!*
* 2004 *Team Antonsen – One Night Only*
* 2004 *Team Antonsen 1 & 2*
* 2007 *De 7 Dødssyndene*

## Bibliografi
* 2001: *Tendenser*, Schibsted, ISBN 9788251619066
* 2006: *Et Norge i krig*, Cappelen 2006 , ISBN 9788202255930
* 2009: *På vegne av venner*, Forlaget Oktober 2009 , ISBN 9788249507085
* 2012: *Rettsnotater 22. juli-rettssaken, Oslo tinghus 2012*, No Comprendo Press 2012 , ISBN 9788282550147
* 2016:*Den lille redde bæsjen ; På nasen* (med Kyrre Holm Johannessen), Victoria 2016, ISBN 9788293251798
* 2016:*Oslo–Lillehammer–Hamburg – En samtale med Ingvar Ambjørnsen*, Cappelen Damm 2016, ISBN 9788202489120

## Band

* Gartnerlosjen – (vokal) 1987–
* Glansen – (vokal) 1990
* Lille Pepre Benklærs Campingbag – (vokal) 1990–1991
* Diverse Artister – (vokal) 1990–1991
* Penis Inferno – 1990–
* Den erotiske picnic – 1991
* Kåper Gjete – (vokal, gitar, trompet) 1991–1993
* Hurra Torpedo – som Farbror Blå (fryser, komfyr) 1991–2013
* Kvegpels – (plateprater) 1991–
* Käufer Gäte –  1993
* Torpedo Juchheirassa! – 1993
* Iron Metal Hat (vokal) – 1993–1994
* Reidar Roses Orkester – som Ragnar Rose (vokal) 1995–
* Norge – (dikt)  1996
* Norwegian Fart Compilation – (promp, fis, fjert) 1996
* Majorstu – 1996–1996
* Klima – 1996–1996
* Sinsen – 1996–2000
* Datsun – som Max Cargo (vokal, gitar) fra 1996–
* DDR – (vokal) 1998–2001
* Caliban Allstars – (vokal) i 2000
* The Cumshots – som Max Cargo (vokal) fra 2000–
* Mongo Ninja – (vokal) fra 2009
* Silver Lining – 2011
* The Terrifieds
* The Dogs
* White Urine(2022)

## Referanser


## Eksterne lenker
* 
* 
* 
*  Duplex Records